Resolusjon nr.7

**Fylkene må få økonomisk rom til å løse oppgavene som overføres fra staten**

Regjeringens ekspertutvalg for desentralisering av oppgaver fra staten til fylket har fremmet forslag som på de fleste områder samsvarer med de forslag Senterpartiet tidligere har fremmet, men ikke fått flertall for.

Nå støtter utvalget Senterpartiets syn på flere områder og det er vi svært godt fornøyd med. Men Trøndelag Senterparti ønsker mer.

At ansvaret for Bufetat, familievernet, deler av Forskningsrådets programmer, kulturminnevernet, regionapparatet til Innovasjon Norge og mange av Kulturrådets oppgaver overføres til fylkeskommunene er bra, men i tillegg vil Senterpartiet jobbe videre for endringer i styringen av sykehusene, bl.a. sterkere grad av folkevalgt styring. Vi mener også at forvaltningsoppgaver som i dag er lagt til Fylkesmannens miljøavdeling og landbruksavdeling, STRYKES: «i sin helhet» må overføres til fylkeskommunene.

Regjeringens forslag til oppgaveoverføring vil innebære en overføring fra staten til fylkeskommunene som utgjør 4.760 årsverk til en kostnad på 23,5 mrd. kroner.

Trøndelag Senterparti forutsetter at det da må følge penger med overføringene av oppgaver, slik at det blir samsvar mellom ansvar som er tillagt, oppgaver som forventes løst og de budsjettrammene fylkene har til rådighet.